Internetistä löytyy monia erityyppisiä vaarallisia sivustoja.
Yksi yleisimmistä nettihuijauksista on niin kutsuttu “phishing” eli kalastelu. Kalastelusivustot ovat pahansuopia sivustoja, jotka on suunniteltu näyttämään identtisiltä Facebookin, Twitterin tai jopa verkkopankkien kaltaisten suosittujen sivustojen kanssa. Kun syötät näille sivustoille kirjautumistietosi, oletkin itse asiassa syöttämässä niitä hakkereiden sivustolle (etkä sille sivustolle, jolla oikeasti haluat vierailla), jolloin hakkerit saavat käyttäjätunnuksesi haltuunsa.
Jotkut vaaralliset sivustot taas sisältävät niin kutsuttuja “drive-by” -latauksia, mikä tarkoittaa, että yksinkertaisesti sivuston avaaminen tai ponnahdusikkunan klikkaaminen voi käynnistää haittaohjelman latautumisen laitteelle. Tämän jälkeen hakkerit voivat varastaa yksityisiä tietojasi tai jopa saada tietokoneesi käyttöönsä huomaamattasi.
Sitten on vielä sivustoja, jotka näyttävät erittäin vaarallisilta — ne pitävät meteliä ja väläyttävät ruudulle tekstiä, jossa varoitetaan, että tietokoneesi on saastunut haittaohjelmilla, ja sinun on soitettava tiettyyn numeroon korjataksesi tilanteen. NÄMÄ OVAT KUITENKIN POIKKEUKSETTA HUIJAUKSIA! Sulje vain selaimesi, niin ponnahdusikkuna häviää.